**Ministru kabineta noteikumu projekta**

**„Grozījumi Ministru kabineta 2006.gada 27.jūnija noteikumos Nr.535 „Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības novērtēšanas noteikumi”” sākotnējās ietekmes novērtējuma ziņojums** **(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Normatīvā akta projekts ir sagatavots, pamatojoties uz Ceļu satiksmes likuma 15.1panta ceturto daļu. Ceļu satiksmes likuma 15.1panta ceturtā daļa paredz, ka mopēdu, mehānisko transportlīdzekļu, to piekabju un sastāvdaļu atbilstības novērtēšanas kārtību un tehniskās prasības nosaka Ministru kabinets. Ministru kabinets nosaka arī transportlīdzekļus, uz kuriem neattiecas atbilstības novērtēšana, pieļaujamās atkāpes dažu prasību izpildē, tirgus uzraudzības institūcijas, kā arī tirgus uzraudzības un savstarpējās atzīšanas un informācijas apmaiņas (paziņošanas) kārtību. |
| 2. | Pašreizējā situācija un problēmas | Patlaban traktortehnikas un to piekabju tehniskās atbilstības prasības nosaka Ministru kabineta 2006.gada 27.jūnija noteikumi Nr.535 „Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības noteikumi” (turpmāk – noteikumi Nr.535). Noteikumos Nr.535 lietoto standartu nosaukumus nepieciešams precizēt. Noteikumu projekts paredz, ka ražotājs iesniedz iesniegumu transportlīdzekļa, sistēmas, detaļas vai atsevišķas tehniskas vienības tipa apstiprināšanai vienā iestādē.Svītrota prasība par to, ka traktoriem T1, T2 un T3 EK tipa apstiprinājuma saņemšanai ir jābūt sertifikācijas pārbaudei, jo to nosaka EK tipa sertifikāts. Noteikumi Nr.535 paredz, ka gadījumos, kad aģentūra konstatē transportlīdzekļa neatbilstību drošības prasībām, tā informē atbilstības novērtēšanas iestādi Latvijā, bet būtībā ir jāinformē arī tā iestāde, kas atbilstību novērtējusi citā valstī.Līdz 2013.gada 31.oktobrim dalībvalstīm jāpārņem Eiropas Komisijas 2012.gada 8.oktobra Direktīva 2012/24/ES, ar kuru tehnisko noteikumu pielāgošanas nolūkā groza Padomes Direktīvu 86/297/EEK par dalībvalstu tiesību aktu tuvināšanu attiecībā uz traktoru jūgvārpstām un to aizsardzību (turpmāk – Direktīva 2012/24/ES).Direktīva 2012/24/ES nosaka, ka uz traktoriem ar priekšējām jūgvārpstām piemērojams standarts ISO 8759-1:1998 „Lauksaimniecības riteņtraktori – priekšpusē uzstādītās iekārtas–1. daļa – Jūgvārpstas un trīspunktu uzkare”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projektā precizēti Latvijas valsts standartu nosaukumi un institūcija, kas veic transportlīdzekļu un to sastāvdaļu atbilstības novērtēšanu.Noteikumu projekts paredz, ka ražotājs var iesniegt iesniegumu par katru transportlīdzekļa tipa atzīšanu tikai vienu reizi un tikai vienā iestādē.Svītrota prasība veikt sertifikācijas pārbaudi, lai saņemtu EK tipa apstiprinājumu traktoriem T1, T2 un T3.Precizētas atbilstības novērtēšanas institūcijas funkcijas, kas visas nosauktas vienā noteikumu pantā.Noteikumu projektā precizēts aģentūras nosaukums.Noteikumi nosaka, ka gadījumos, kad aģentūra konstatē transportlīdzekļa neatbilstību drošības prasībām, tā informē par to konkrēto atbilstības novērtēšanas iestādi ES, kas piešķīrusi un izsniegusi EK tipa atbilstības apstiprinājumu.Noteikumu projekts nosaka, ka uz traktoriem ar priekšējām jūgvārpstām piemērojams standarts LVS ISO 8759-1:1998 „Lauksaimniecības riteņtraktori. Priekšpusē montējamie agregāti. 1.daļa. Jūgvārpsta un trīspunktu uzkare”. |
| 5. | Projekta izstrādē iesaistītās institūcijas | Zemkopības ministrija, valsts aģentūra „Valsts tehniskās uzraudzības aģentūra” un VSIA „Sertifikācijas un testēšanas centrs” |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Biedrības „Lauksaimniecības tehnikas ražotāju un tirgotāju asociācija” 23 biedri un 5 traktortehnikas ražotāji, kā arī 124 traktortehnikas tirgotāji |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Noteikumu projekts neparedz izmaiņas administratīvajā procedūrā attiecībā uz traktortehnikas lietotajiem. |
| 6. | Administratīvo izmaksu monetārs novērtējums | Projekts šo jomu neskar. |

*Anotācijas III, IV sadaļa –* projekts šo jomu neskar*.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2012.gada 8.oktobra Direktīva 2012/24/ES, ar kuru tehnisko noteikumu pielāgošanas nolūkā groza Padomes Direktīvu 86/297/EEK par dalībvalstu tiesību aktu tuvināšanu attiecībā uz traktoru jūgvārpstām un to aizsardzību. Direktīvas 2012/24/ES galējais ieviešanas termiņš ir 2013.gada 31.oktobris. |
| 2. | Citas starptautiskās saistības | Noteikumu projekts nav jāsaskaņo ar Eiropas Komisiju, bet Eiropas Komisija ir jāinformē par Direktīvas 2012/24/ES pārņemšanu. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2012.gada 8.oktobra Direktīva 2012/24/ES, ar kuru tehnisko noteikumu pielāgošanas nolūkā groza Padomes Direktīvu 86/297/EEK par dalībvalstu tiesību aktu tuvināšanu attiecībā uz traktoru jūgvārpstām un to aizsardzību. |
|   |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Direktīvas 2012/24/ES 1.pants | Noteikumu projekta 1.14. un 1.15.apakšpunkts | Pārņemtas pilnībā, jo attiecībā uz traktortehnikas jūgvārpstām piemēro Direktīvu 86/297/EEK un tās grozījumu – Direktīvu 2012/24/ES | Neparedz stingrākas prasības |
| Direktīvas 2012/24/ES 2.panta pirmā daļa | Transponēšana –2.punkts | Pārņemtas pilnībā. | Neparedz stingrākas prasības. |
| Direktīvas 2011/87/ES 2.panta otrā daļa | Paziņošana –nav attiecināms | Nav attiecināms. Tiesību akts tiks paziņots EK pēc tā pieņemšanas Ministru kabineta sēdē. | Nav attiecināms |
| Direktīvas 2011/87/ES 3.pants | Stāšanās spēkā – nav attiecināms | Nav attiecināms  | Nav attiecināms |
| Direktīvas 2011/87/ES 4.pants | Adresāti –nav attiecināms | Nav attiecināms  | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Atbilstoši Ministru kabineta 2005.gada 9.augusta sēdes protokola Nr.45 38.§ „Par Eiropas Savienības direktīvu pārņemšanas ar atsauci nacionālajā normatīvajā aktā pieļaujamību un nepieciešamību” 1.punktam Direktīva 2012/24/ES nacionālajā normatīvā aktā tiek pārņemta ar atsauci uz direktīvu.Atsauce uz Direktīvu 2012/24/ES /EEK ir iekļauta noteikumu projekta 1.14. un 1.15.apakšpunktā. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Informācija par normatīvā akta projektu tiks nosūtīta uz sociālo partneru e-pasta adresēm, kā arī ir ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē  | Noteikumu projekts nosūtīts saskaņošanai biedrībai „Lauksaimniecības tehnikas ražotāju un tirgotāju asociācija”. |
| 3. | Sabiedrības līdzdalības rezultāti  | Biedrība „Lauksaimniecības tehnikas ražotāju un tirgotāju asociācija” neiebilst pret noteikumu projektu. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta projekta izpildi nodrošinās valsts SIA „Sertifikācijas un testēšanas centrs” un „Valsts tehniskās uzraudzības aģentūra”.  |
| 2. | Projekta izpildes ietekme uz pārvaldes funkcijām  | Funkcijas un uzdevumus normatīvā akta projekta izpilde neietekmēs. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar projekta izpildi nebūs nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar projekta izpildi nav plānots likvidēt esošu institūciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar projekta izpildi nav plānots reorganizēt esošu institūciju vai arī apvienot esošas institūcijas. |
| 6. | Cita informācija | Nav. |

Zemkopības ministre L.Straujuma

2013.02.22. 9:29

G.Melkins

67027207, Gints.Melkins@zm.gov.lv